stanford-oval/wikipedia huggingface dataset:
Raw (צילום דיגיטלי)
יתרונות

איכות גבוהה בהרבה של תמונות.
טווח דינמי רחב יותר.
מאפשר שליטה מלאה על התמונה ועל העיבוד שלה.
מאפשר מניעת עריכה ועיבוד בתוך המצלמה (כגון הורדת רעש וחידוד התמונה)
שומר את כל המידע, או מוחק רק מידע ללא אפשרות לשימוש או לפגוע, וכך מונע איבוד מידע חשוב.
עריכה בעזרת פורמט Raw מאפשרת שינוי של יותר פרמטרים בתמונה.
שמירת מידע בעומק של 12-14 ביט במקום ב-8 ביט של JPEG.
עריכת תמונה שצולמה בפורמט Raw פחות מזיקה לקובץ, וגורמת לפחות איבוד מידע.
אפשרות לעיבוד מתקדם ומותאם אישית בתוכנת גרפיקה על מחשב.
כל השינויים שנוצרים בעריכת קובץ Raw נשמרים בנפרד על הקובץ ולא משנים את הקובץ המקורי, כך שתמיד ניתן להחזיר את הקובץ לקדמותו.
חסרונות

קובץ גדול מאוד מבחינת נפח זיכרון, הן על הכונן הקשיח והן על כרטיס הזיכרון של המצלמה. קובץ raw גדול פי 2 עד 6 מקובץ JPEG בעל הדחיסה הנמוכה ביותר.
יש צורך בתוכנה ייעודית בשביל לקרוא אותו ולעבוד עמו, רוב התוכנות (כגון דפדפן אינטרנט או מעבד תמלילים גרפי) לא מזהות אותו.
כדי להשתמש בו ביישומים אחרים יש לשמור את הקובץ כ-BMP, ‏ TIFF או JPEG.
כתיבה איטית של הנתונים ממחשב המצלמה לכרטיס הזיכרון (יכולה לקחת אף מספר שניות).
הצורך לבצע עיבוד לכל קובץ על מנת להציגו, תהליך שלוקח זמן ויכול להיות מייגע עבור המון קבצים. ברם, יש היום תוכנות שיכולות לבצע עיבוד באצווה על כל הקבצים (כלומר: המשתמש מעבד קובץ אחד והתוכנה מבצעת את אותן פעולות על כל הקבצים אותם בוחר המשתמש).
חוסר בתקן אחיד, לכל מצלמה יש פורמט Raw משלה.
| --- | --- |
בקרת זהויות :  NLI: 987007564190505171  GND: 4875813-9  LCCN: sh2005005729  NKC: ph305454 
סכימה המדגימה מטריצת באייר
KIDZ

| --- | --- |

סמליל הערוץ
 פרטי הערוץ
 מדינה:  ישראל ישראל
 קטגוריה:  ילדים, נוער, אנימציה, קומדיה
 סוג:  ערוץ
 תאריך השקה:  1 בינואר 2017
 תאריך סגירה:  31 בדצמבר 2020
 בעלות:  סלוצקי אפיקי תקשורת
 שפה:  עברית
 אזור קליטה:  ישראל
KIDZ (לפני 2018 נקרא yes KidZ ולפני 2019 KidZ) היה ערוץ טלוויזיה ישראלי לילדים שהוקם ב-1 בינואר 2017 לאחר מחלוקת תקציבית בין חברת RGE וחברת yes. הערוץ סיים את שידוריו ב-31 בדצמבר 2020 ובמהלך שנות שידוריו שידר ללקוחות yes ו-HOT, וכן ללקוחות STINGTV ו-NEXT TV.
הערוץ שימש כתחליף ל"ערוץ הילדים".
ב-31 בדצמבר 2020 ערוץ "KIDZ" סיים את שידוריו הליניאריים והפסיק את ייצורם של תכנים חדשים. תוכני ה-VOD שכבר הופקו מטעם הערוץ נשארו זמינים לצרכנים.
היסטוריה

ב-11 בדצמבר 2016 הודיע ערוץ הילדים כי שידורי הערוץ יסתיימו ב-yes ב-1 בינואר 2017, והודיעו שיוקם ערוץ ילדים חדש ב-yes בשם yes KidZ.
הערוץ נפתח כתחליף לערוץ הילדים ב-yes לאחר 16 שנה. בשם yes kidZ ב-1 בינואר 2017 עם עליית הערוץ עלו מספר תוכניות מקור: "סנאפטוק", "מיקרושף", "ראש גדול", "OMG" ועוד.
בהמשך השנה הצטרפו מנחים לערוץ כגון: שגיא ברייטנר, גאיה שליטא-כץ, עופר בן שבת, מאור הרוש, נועה קירל, עומר דרור.
ב-27 ביולי 2017, הודיעה HOT שלא תחדש את החוזה עם ערוץ הילדים, ובעקבות כך ערוץ הילדים סיים את שידוריו במסגרת HOT ב-1 בינואר 2018. ב-1 בנובמבר 2017 שונה הלוגו של yes ובתוך כך שונה גם בתוך סמלו של ערוץ yes KidZ. בינואר 2018 הוחלט לשדרו גם בחברת הכבלים HOT ובהתאם שונה שם הערוץ ל-kidZ. ב-1 בינואר 2018 עלה הערוץ ב-HOT, ובאותו היום הערוץ השיק את הסדרה "כפולה" בכיכובה של נועה קירל, וכן את רצועת הבוקר "8 ב-KidZ".
ב-31 בדצמבר 2020 ערוץ "KIDZ" סיים את שידוריו וירד מהמסכים. פעילות הערוץ נמשכה ברשתות החברתיות עד מאי 2021.
ב־5 בינואר 2021 עם סיומו של הערוץ החליפו אותו במספר האפיק ערוץ כאן חינוכית ב-HOT וערוץ ZOOM ב-yes. בנוסף הפקות ששודרו בערוץ משודרים עכשיו בערוץ ZOOM ב-yes, כמו אחותי קפצה כיתה, ראש גדול, כפולה ועוד.
מנחי הערוץ

| שם | שנות הנחיה | תוכניות |
| --- | --- | --- |
| גאיה שליטא-כץ | 2017 – 2020 | סנאפטוק, תוכניות מיוחדות |
| נועה קירל | 2017 – 2020 | ליפסטאר,  כפולה |
| שגיא ברייטנר | 2017 – 2020 | ליפסטאר, לעוף על החג, שגיא והסוואגרז, תוכניות מיוחדות, הקופסה |
| עומר דרור | 2017 – 2020 | אסקייפ |
| אלינה לוי | 2017 | מיקרושף |
| ארז עינב | 2017 | מיקרושף |
| מעיין רובין | 2018 – 2020 | מחליקים עם כוכבים |
| ירדן הראל | 2017 – 2018 | המצעד |
| עופר בן שבת | 2017 – 2020 | OMG |
| מאור הרוש | 2017 – 2020 | OMG |
| טיילור מלכוב | 2018 – 2020 | הקופסה |
| בן קיסר | 2019 – 2020 | גוג ונחגוג |
| רז ספני | 2019 – 2020 | גוג ונחגוג |
| משה אבוטבול | 2020 | א' עד ת' |
הפקות מקור > שעשועונים ותוכניות אולפן

ליפסטאר (2017 - 2018): תוכנית ריקוד בהנחיית שגיא ברייטנר ונועה קירל.
סנאפטוק (2017 - 2018): תוכנית אירוח ובידור בהנחיית גאיה שליטא-כץ.
OMG: תוכנית בידור ומערכונים בהשתתפות צמד הבדרנים עופר ומאור.
מיקרושף (2017): תוכנית בישול בהנחיית אלינה לוי וארז עינב.
המצעד (2017 - 2018): תוכנית בידור, בקולה של ירדן הראל.
לעוף על החג (2018): שעשועון על חגי ומועדי ישראל, בהנחיית שגיא ברייטנר.
מחליקים עם כוכבים (2018): תוכנית בידור ואירוח בהנחיית מעיין רובין (נועה פילטר).
החיים על פי בן וטיי (2018): ולוגים ייחודים של בן זיני וטיילור מלכוב שלא עלו לערוץ היוטיוב שלהם.
הקופסה (2018): תוכנית כישרונות, בהנחיית טיילור מלכוב ושגיא ברייטנר, והשופטים רינת גבאי ובעלה דורון מור.
החיים על פי קווין ורז (2018 - 2019) ולוגים ייחודים שלא עלו לערוץ היוטיוב של חארטא גאנג של קווין ורז.
כפולות (2019): תוכנית בת לכפולה בהנחיית דין הפנר וריף נאמן.
א' עד ת' (2020): תוכנית אירוח מבית "פרוגי" בהנחיית משה אבוטבול, בה הכוכבים נשאלים על ידי לחיצת הפעמון בגלגל האותיות.
הפקות מקור > שעשועונים ותוכניות אולפן > דרמה וקומדיה

כפולה (2018 - 2020): דרמת נוער בהשתתפות נועה קירל, דין הפנר, תובל שפיר, עומר דרור, עופר שכטר, שלום אסייג ועוד. לסדרה 5 עונות ו-114 פרקים.
הפקות מקור > בלעדי ל-yes > סדרות דרמה וקומדיה

ראש גדול: ראש חדש (2017): דרמת נעורים בהשתתפות איציק כהן, יואב רוטמן, חני נחמיאס, רועי ויינברג ועוד.
אחותי קפצה כיתה (2017 - 2020): סיטקום בהשתתפות בר מיניאלי, מאיה בכובסקי, עמית מורשת, טלי אורן, עודד מנשה ועוד.
הכלום הגדול (2017): סיטקום מדע בדיוני בהשתתפות דניאל מורשת, יניב ביטון, גיה באר גורביץ' ועפר שכטר.
גיבור אמיתי (2019): סדרת דרמה חדשה שיצר אורי גרוס. בתפקידים הראשיים ג'וי ריגר ורן דנקר.
מחנה אבא (2020): סיטקום בבסיס צבאי בהשתתפות קים אור אזולאי ועוד..
הפקות מקור > בלעדי ל-yes > שעשוענים ותוכניות אולפן

אסקייפ (2017 - 2018): שעשועון חדרי בריחה בהנחיית עומר דרור.
סוואגרז (2017 - 2018): דוקו-ריאליטי על קבוצת בני נוער מובילים ברשתות החברתיות שפותחים ערוץ משותף.
שגיא והסוואגרז (2017): תוכנית מלווה לתוכנית הנוער סווגארז בה שגיא ברייטנר פוגש את חברי הסוואגרז וסלבס נוספים.
הפקות מקור > בלעדי ל-HOT > סדרות דרמה וקומדיה

טרנינג (2018): סיטקום ספורטיבי שעוסק בתלמידים המתגוררים ולומדים בפנימיית ספורט. בהשתתפות של גאיה גור אריה, נאיה פדרמן, מיקי קם ועמית מורשת.
התחנה (2019 - 2020): סדרת דרמה העוסקת במגמת מד"א לתלמידי כיתה י' בתיכון. בהשתתפות של שירן סנדל, דין מירושניקוב, בן זיני ועוד.
מורובוט (2019 - 2020): קומדיית מצבים על רובוט שבא ללמד בבית ספר.
תוכניות רכש

נכנסים לארון
פסיכו
הטאבלט של זיק
זיבו 3
פשוט מדהים
אוגי והמקקים
סדריק
האנק זיפזר
לינקרס
הכל הולך (yes)
פריפוניקס
היידי
אחים בלאגן
דייגו וזיגי
אני וצ'יפ
פייפרפורט
הדלתונים
ראהאן
פלוריסיינטה (yes)
אל תגעו לי בגבינה
זיג וזג
מיקס מאסטר: הכוח האחרון
משפחת דה וינצ'י
קסם של משפחה
בלתי נראה עם נמרוד הראל
פטיטו (yes)
היידי, ברוכה הבאה הביתה
הכוח בידיים של צ'אק
אחיות
הרפתקאותיו של טינטין
צוחקים איתכם
קונג פו באני
אני פרנקי
משפחת ולנטין
המהדורה הצעירה
גועל של מעבדה
אימוג'קונים
יום בחיי
דוקוסלב (HOT)
הטוב מכולם (yes)
דני וגנאשר
פושאפ (HOT)
התירוצים של נייט
איט גירלז (HOT)
ג'וני טסט (עונות 1–4)
חצויה (HOT)
פולי פוקט
מועדון ווינX (עונה 8)
מועדון 57
מגה-מן בעוצמה מלאה
ג'יגה בלאסטר
מאקסי
ראו גם

WIZ!‎
ערוץ הילדים
תוכניות רכש בערוץ KIDZ שיש עליהן ערך
הערות שוליים

1 2  משה אבוטבול, ארבע שנים אחרי: ערוץ KIDZ יסיים את שידוריו ובמקום זה ישודר ערוץ כאן חינוכית, אתר פרוגי, 1 בדצמבר 2020
↑  עכשיו זה רשמי: yes נפרדת מערוץ הילדים, באתר גלובס, 11 בדצמבר 2016
↑  שירות כלכליסט, לאחר 28 שנים של שידור - HOT מתכוונת להוריד את ערוץ הילדים; והודיעה שרוץ הילדים יוחלף בערוץ בהפקת של חיים סלוצקי, באתר כלכליסט, 27 ביולי 2017
סמליל הערוץ בין 1 בנובמבר 2017 ל-1 בינואר 2018
סמליל הערוץ בין 1 בינואר 2018 ל-ינואר 2019
לוגו חברת ההפקה
Windows Forms

Windows Forms (או WinForms) היא ספרייה מונחת-אירועים לפיתוח ממשק משתמש גרפי (UI, GUI) לאפליקציות NET. במחשבים שמריצים את מערכת ההפעלה Microsoft Windows.
רכיבים

אפליקציית Windows Forms מורכבת מחלונות (שנקראים forms). כל חלון מכיל בתוכו מספר רכיבים (Controls).
רכיבים לדוגמה הם כפתור, פאנל (לוחית), תיבת טקסט ועוד.
כל רכיב, כולל החלון עצמו, יורש מהמחלקה האבסטרקטית Control, שמכילה מאפיינים כלליים שקשורים לממשק הגרפי, כגון גודל, צבע, גופן ותוכן.
רוב הרכיבים בנויים מעל רכיבים של Windows API.
רכיבים > User Control

Windows Forms מאפשרת גם יצירת רכיבים מותאמים אישית, שנקראים User Controls.
הם מתנהגים כמו הרכיבים שבנויים לתוך התוכנה, ומורכבים מהם.
ראו גם

.NET
WPF
מיקרוסופט
אזרח רשת

אזרח רשת (באנגלית: netizen), בתרגום מאנגלית, בה הביטוי הוא הלחם בסיסים של המילים אינטרנט ואזרח. הכוונה היא לאדם המעורב באופן פעיל בקהילות מקוונות או באינטרנט באופן כללי. המונח, בדרך כלל, מרמז גם על מעורבות אקטיבית של אזרחי רשת בפיתוח האינטרנט, כמשאב אינטלקטואלי וחברתי או ברצון להשפיע על המבנה הפוליטי שלה, בעיקר בהקשר לגישה פתוחה, נייטרליות רשת וחופש הביטוי. יחודו של אזרח רשת שהוא בוחר להשקיע זמן ומשאבים בהשתתפות האזרחית שאינה על בסיס גבולות גאורפיים. אזרחי הרשת דנים באופן פעיל בנושאים שונים, משיבים לשאלות באמצעות דואר אלקטרוני ומסייעים למשתמשים חדשים, כותבים דפי שאלות ותשובות, מנהלים רשימות תפוצה ודנים בדרכי התקשורת באינטרנט. אזרחי רשת מקדישים זמן ומאמצים להפוך את האינטרנט למקום טוב בעולם. המונח אומץ באמצע שנות התשעים כדרך לתאר את הפעילים בספירה החדשה. תאורטיקן האינטרנט והסופר מייקל האובן (Michael Hauben) טבע את המונח. הוא זיהה אנשים באינטרנט שתפקדו כאזרחים.
אזרח הרשת פועל בתוך חברת רשת. חברת הרשת נוצרה בעקבות התפשטות טכנולוגיות של מידע ותקשורת דיגיטליות שהפכו לתשתיות מרכזיות לקיומן של חברות אנושיות. אזרח הרשת מקושר לרשתות שונות, היכולות להתפרס על פני מרחב גדול, ועובר באופן מהיר בין הרשתות החברתיות השונות אליהם היא או הוא מקושרים על מנת לקבל מידע, להשיג שיתוף פעולה, לזכות בתמיכה ולחוות תחושת שייכות.
הערות שוליים

↑  Seese, Michael. Scrappy Information Security. p. 130. ISBN 978-1600051326.
↑  Hauben, Michael. "The Expanding Commonwealth of Learning: Printing and the Net". columbia.edu.
↑  Hauben, Michael F. (24 בנובמבר 1995). "The Netizens and Community Networks - Presented at the Hypernetwork '95 Beppu Bay Conference". {{cite web}}:  (עזרה)
↑  DeLoach, Amelia (בספטמבר 1996). "What Does it Mean to be a Netizen?". {{cite web}}:  (עזרה)
↑  netizen, Dictionary.com
↑  The Net and Netizens by Michael Hauben, Columbia University.
↑  What is netizen? definition
1 2  Butler, Simon. "Michael F. Hauben". c250.columbia.edu.
↑  Thompson, Steven John. Global Issues and Ethical Considerations in Human Enhancement Technologies. p. 4. ISBN 978-1466660106.
↑  Hauben, Ronda. "Internet PIONEER Michael Hauben". edu-cyberpg.com.
↑  Horvath, John (27 ביולי 2001). "Death of a Netizen". Heise Online. {{cite web}}:  (עזרה)
↑  Orlowski, Andrew (30 ביוני 2001). "Michael Hauben, Netizen, dies". The Register. {{cite web}}:  (עזרה)
↑  Barry Wellman, Little Boxes, Glocalization, and Networked
Individualism, Centre for Urban & Community Studies
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
Pandas

| --- | --- |

 מפתח:  וס מקיני
 מחזור חיים:  11 בינואר 2008 – הווה (17 שנים)
 גרסה אחרונה:  2.2.3 (20 בספטמבר 2024) 
 מערכת הפעלה:  נתמכת בכל מערכות ההפעלה (Cross-platform)
 נכתבה בשפות:  פייתון, Cython, C
 סוג רישיון:  רישיון BSD
 קוד מקור:  https://github.com/pandas-dev/pandas 
 קטגוריה:  ניתוח נתונים
 https://pandas.pydata.org/
 
בתכנות מחשבים, pandas היא ספריית תוכנה שנכתבה עבור שפת התכנות פייתון ומיועדת לניתוח ועיבוד נתונים. בפרט, היא מציעה מבני נתונים ופעולות לעיבוד מבני נתונים נומריים וסדרות עתיות. pandas היא תוכנה חופשית ופורסמה תחת רישיון BSD. השם נגזר מן המונח "panel data", מונח מתחום האקונומטריקה המתייחס למערכי נתונים הכוללים תצפיות על פני מספר תקופות זמן ביחס לאותם פרטים.
פיצ'רים

יצירת אובייקטים בשם DataFrame, המאפשר עריכה וסידור של נתונים בשילוב אינדקס.
כלים לקריאה וכתיבת נתונים בין מבני נתונים בזיכרון לבין פורמטים שונים של קבצים.
יישור נתונים, חיתוך על פי עמודות או שורות וטיפול מהיר בנתונים חסרים.
עיצוב מחדש וסיבוב (pivot) של מערכי נתונים.
הכנסה ומחיקה של עמודות מבנה נתונים.
פעולות אגרגציה מהירות על הנתונים.
מיזוג וצירוף (join) מערכים.
פונקציונליות המאפשרות ניתוח סדרות עתיות.
כלים לסינון (filter) נתונים.
הספרייה מאופיינת בביצועים אופטימליים, כאשר חלקים גדולים ממנה נכתבו ב-Cython או ב-C (שפות תכנות הנחשבות לבעלות יכולות ביצוע מהירות). בנוסף, הספרייה נבנתה על בסיס ספריית NumPy, אשר גם לה יכולות ביצועיות גבוהות.
DataFrames

השימוש העיקרי בספריה הוא ניתוח ועריכת נתונים, ובדגש על נתונים המסודרים בטבלאות, באמצעות האובייקט הייחודי לספרייה - DataFrame. באמצעות הספרייה ניתן לייבא נתונים מפורמטים שונים, למשל CSV, JSON, מסדי נתונים או שאילתות SQL ועוד, והפיכתם ל-DataFrame. בפורמט החדש, ניתן בקלות ובמהירות לבצע מניפולציות שונות על מערך הנתונים, כמו מיזוג, עיצוב מחדש, שליפה, ניקוי (הסרת נתונים שאינם רלוונטיים) ועוד. השימוש באובייקט זה הביא לכך שתכונות רבות לניתוחי נתונים, שמקורם בשפת התכנות R, הובאו לשפת פייתון.
היסטוריה

הספרייה פותחה על ידי וס מקיני, אשר החל לעבוד עליה בשנת 2008. בעודו מועסק בחברת ההשקעות AQR Capital, נדרש וס לכלי שיאפשר לו ניתוח נתונים פיננסיים בעל יכולות ביצועיות גבוהות ובעל גמישות. בטרם עזב את חברת AQR, הצליח לשכנע את ההנהלה לשחרר את pandas לציבור הרחב, כספריית קוד פתוח.
היסטוריה > ציר זמן:

2008: תחילת פיתוח הספרייה.
2009: הספרייה הופכת לספריית קוד פתוח.
2012: פרסום המהדורה הראשונה של הספר Python for Data Analysis, הממוקד בשימוש בספרייה.
2015: הספרייה מקבלת חסות מעמותת NumFOCUS האמריקאית
דוגמאות לשימוש בספרייה יחד עם ספריית יצירת גרפים

גרף עקומות
import pandas as pd
import matplotlib.pyplot as plt
import numpy as np

df = pd.DataFrame(np.random.randn(100, 5), columns=list('ABCDE'))
df=df.cumsum() # Return cumulative sum over a DataFrame or Series axis
df.plot()
plt.show()
גרף עמודות
df = pd.DataFrame(np.random.rand(10, 5), columns=list('ABCDE'))
df.plot.bar(stacked=True)
plt.show()
לקריאה נוספת

McKinney, Wes (2017). Python for Data Analysis : Data Wrangling with Pandas, NumPy, and IPython (2nd ed.). Sebastopol: O'Reilly. ISBN 978-1-4919-5766-0.
Chen, Daniel Y. (2018). Pandas for Everyone : Python Data Analysis. Boston: Addison-Wesley. ISBN 978-0-13-454706-0.
הערות שוליים

↑  Brooks, Gabriel. "Introduction to Python Pandas for Beginners". Almabetter.com (באנגלית). נבדק ב-2020-10-24.
↑  "License – Package overview – pandas 0.21.1 documentation". pandas. 12 בדצמבר 2017. נבדק ב-13 בדצמבר 2017. {{cite web}}:  (עזרה)
↑  Wes McKinney (2011). "pandas: a Foundational Python Library for Data Analysis and Statistics" (PDF). נבדק ב-2 באוגוסט 2018. {{cite web}}:  (עזרה)
↑  Wes McKinney (2011). "pandas: a Foundational Python Library for Data Analysis and Statistics" (PDF). נבדק ב-2 באוגוסט 2018. {{cite web}}:  (עזרה)
↑  "pandas.date_range – pandas 1.0.0 documentation". pandas. 29 בינואר 2020. נבדק ב-30 בינואר 2020. {{cite web}}:  (עזרה)
↑  "Python Data Analysis Library – pandas: Python Data Analysis Library". pandas. נבדק ב-13 בנובמבר 2017. {{cite web}}:  (עזרה)
↑  "IO tools (Text, CSV, HDF5, …) — pandas 1.4.1 documentation".
↑  "Merge, join, concatenate and compare — pandas 1.4.1 documentation".
↑  "Reshaping and pivot tables — pandas 1.4.1 documentation".
↑  "Indexing and selecting data — pandas 1.4.1 documentation".
↑  "pandas - Python Data Analysis Library". pandas.pydata.org. נבדק ב-2021-09-29.
↑  "NumFOCUS – pandas: a fiscally sponsored project". NumFOCUS. נבדק ב-3 באפריל 2018. {{cite web}}:  (עזרה)
אדובי פוטושופ לייטרום

| --- | --- |

 מפתח:  אדובי מערכות
 גרסה אחרונה:  13.0 (אוקטובר 2023) 
 מערכת הפעלה:  ווינדוס, מאק
 נכתבה בשפות:  C++, Lua
 סוג רישיון:  תוכנה כשירות
 קטגוריה:  ארגון תמונות, עיבוד תמונה דיגיטלי
 www.adobe.com/products/photoshop-lightroom.html
 
Adobe Photoshop Lightroom (או בקיצור Adobe Lightroom, להלן: "לייטרום") היא תוכנה אשר מעבדת ומארגנת תמונות שפותחה על ידי אדובי מערכות עבור מערכות ההפעלה Windows וMacOS.
שימוש

התוכנה מאפשרת צפייה, ארגון וריטוש מספר גדול של תמונות דיגיטליות. העיבוד באדובי מתבצע תוך שמירת גישה לתמונה המקורית. למרות השם הדומה לאדובי פוטושופ, התוכנה אינה יכולה לבצע פונקציות רבות של פוטושופ כגון עיבוד תמונה מגמתי (להוסיף, להסיר או לשנות את המראה של הפרט תמונה פריטים), עיבוד טקסט או אובייקטים בתלת-מימד על תמונות וכן שינוי מסגרות וידאו. תוכנת הלייטרום לא מנהלת קבצים כמו אדובי ברידג': היא לא יכולה לנתח קבצים, אלא אם כן הם מיובאים לתוך מסד הנתונים שלה קודם, ורק מזהה פורמטי תמונה.
הלייטרום היא אחת מתוכנות עריכת צילומים הנפוצות ביותר בין צלמים מקצועיים וחובבים מתקדמים.
יתרונות

תפעול הכלי אינטואיטיבי ברובו.
הקובץ המקורי איננו משתנה כלל במהלך העריכה ונשמר לתמיד. כל העריכות הן שכבות מתמטיות המונחות מעל שכבת קובץ המידע המקורי שאין נגיעה בו.
מרבית העריכה מתבצעת באמצעות הזזת סמן על גבי סרגל ("סליידר").
יכולת שיפור תמונה, תיקון חשיפה ואיזון ללבן - במיוחד עבור פורמט Raw (צילום דיגיטלי).
ללייטרום יש יכולת ניהול קטלוג חזק ומגוון היכול לנהל מיליוני קבצים.
נמכרת כחלק מחבילת תוכנות העריכה של אדובי, כמנוי בתשלום חודשי נמוך.
T (שפת תכנות)

| --- | --- |
 פרדיגמות:  מרובת פרדיגמות:  מונחית עצמים, אימפרטיבית, פונקציונלית מטא-תכנות
 תאריך השקה:  1982 
 מתכנן:  Jonathan A. Rees, Norman I. Adams
 מפתח:  Jonathan A. Rees ,Norman I. Adams, Kent M.Pitman
 טיפוסיות:  דינמית,חזקה
 הושפעה על ידי:  Scheme, Lisp
 השפיעה על:  EuLisp, Joule
 http://mumble.net/~jar/tproject
 
T היא שפת תכנות מרובת פרדיגמות, וניב של שפת Scheme (שהיא ניב של Lisp). היא פותחה בתחילת שנות ה-80 של המאה ה-20 על ידי ג'ונתן א. ריס, קנט מ. פיטמן ונורמן י. אדמס מאוניברסיטת ייל כניסוי בעיצוב ומימוש שפת תכנות.
היסבים (פורטים)

נא לא להתבלבל בין המושג היסב (פורט) למושג פורט בתקשורת מחשבים.
T הותאמה לפלטפורמות חומרה ומערכות הפעלה רבות, כגון :
MIPS: DEC 3100 (pmax), SGI IRIS
Motorola 68000 (m68k): Apollo Domain/OS, HP/UX, Mac/AUX, NeXT, SunOS 3
NS320xx (n32k): Encore Multimax
SPARC: SunOS 4 and above, Solaris, Unix on Connection Machine 5
VAX: Ultrix
ראו גם

Scheme
Lisp
Common Lisp
אוניברסיטת ייל
הערות שוליים

↑  פול גרהאם, -ללא כותרת-, ‏הקישור נלקח ב-3 באוקטובר, 2020 (באנגלית) (ארכיון)
↑  cons היא פעולה בסיסית ברוב הניבים של שפות תכנות ממשפחת Lisp.

cons מרכיב (cons tructs) אובייקטים בזיכרון בצורה רקורסיבית אשר מייצגים רשימה מקושרת (״שרשרת חוליות״). כל אובייקט ברשימה מחולק לשני הערכים: car - החלק הראשון אשר מכיל את הערך.

וה-cdr - החלק השני אשר מכיל את ההפניה למקום הבא.
| --- | --- |
בקרת זהויות :  NLI: 987007529852205171  LCCN: sh87002123
TensorFlow

| --- | --- |

 מפתח:  Google Brain 
 מחזור חיים:  9 בנובמבר 2015 – הווה (9 שנים) 
 גרסה אחרונה:  2.18.0 (24 באוקטובר 2024) 
 מערכת הפעלה:  Microsoft Windows, iOS, macOS, לינוקס, אנדרואיד 
 נכתבה בשפות:  C++, פייתון 
 סוג רישיון:  אפאצ'י 2.0 
 קוד מקור:  https://github.com/tensorflow/tensorflow 
 קטגוריה:  למידת מכונה
 https://github.com/tensorflow/tensorflow
 
 tensorflow.org
 
TensorFlow היא ספריית קוד פתוח ללמידת מכונה, המפותחת על ידי חברת גוגל לבנייה ואימון רשתות עצביות. הספרייה שימשה הן למחקר והן לפיתוח בגוגל כתחליף לקודמתה, DistBelief. לספרייה קיים API‏ ("Keras") לשפות C ו-Python, ועוד רבות אחרות.
היסטוריה > DistBelief

בשנת 2011 פיתח צוות Google Brain את ספריית DistBelief כתוכנה סגורה ללמידה עמוקה ורשתות עצביות. מהר מאוד הספרייה התפשטה בחברות רבות ב-Alphabet לצרכים מחקריים ופיתוח מסחרי. לאחר ההצלחות הראשונות, חברת גוגל החליטה להביא את הפרויקט לרמה חדשה, ואספה צוות מדעני מחשב, ובהם ג'ף דין, במטרה לפשט ולשפר את הקוד למהיר ועמיד יותר. התוצאה היא TensorFlow. ב-2013 הצטרף לצוות ג'פרי הינטון, שבשנת 2009 צוות תחת ניהולו יצר קוד פעפוע לאחור (Backpropagation) מורחב, ושיפורים נוספים שאיפשרו יצירת רשתות עצביות איכותיות יותר באופן משמעותי, לדוגמה שיפור של 25% במשימת זיהוי דיבור.
היסטוריה > TensorFlow

ב-9 בנובמבר 2015 נפתח TensorFlow לשימוש חופשי תחת רישיון אפאצ'י 2.0. ב-11 בפברואר 2017 יצאה הגרסה 1.0.0. TensorFlow המשמשת כמערכת ללמידה ממוכנת מדור שני של צוות Google Brain. בעוד שהמימוש הישן איפשר הרצה על מכשיר אחד בלבד, כיום מסוגלת TensorFlow לרוץ על מספר מעבדי CPU וגם על GPU. ספריית TensorFlow זמינה על מערכות 64-ביט של Linux, macOS, Windows, וכמו כן גם מערכות מובייל הכוללות את Android ו-IOS.
החישובים ב-TensorFlow מיוצגים על ידי זרימת מידע דרך גרף מצבים. המידע שזורם בגרף מיוצג ביחידות של טנזורים, מערכים רב-ממדיים. מכאן גם נובע השם כהלחמה של המילה Tensor, מערך רב-ממדי, והמילה Flow, זרימה. ב-2016 ציין ג'ף דין ש-1,500 רפוזיטורים ב-GitHub הסתמכו על TensorFlow, ורק חמישה מתוכם היו של גוגל.
היסטוריה > Tensor processing unit

במאי 2016 הכריזה גוגל על שימוש לחישובי למידה עמוקה ב-TensorFlow של חומרה להאצה פרי פיתוחם - מעבד טנזורים (TPU) בתצורת ASIC. מעבד ה-TPU עוצב כדי להביא תוצאות טובות עבור חישובים בדיוק נמוך (כגון, 8-ביט), ומכוון יותר לשימוש ברשתות מאומנות מאשר אימון שלהם. דווח מגוגל ששימוש ב-TPU הביא לשיפור בסדר גודל בביצועים לוואט בלמידה ממוכנת.
בפברואר 2018 הכריזה גוגל על פתיחת שימוש ב-TPUs על שירות הענן שהם מציעים Google Cloud Platform.
ראו גם

Torch
רשת עצבית מלאכותית
Shen

| --- | --- |
 פרדיגמות:  תכנות פונקציונלי, תכנות לוגי
 תאריך השקה:  2010
 מתכנן:  Dr. Mark Traver
 מפתח:  Dr. Mark Traver, Ramil Farkhshatov, Bruno Deferrari, Mark Thom, Aditya Siram, Tatsuya Tsuda, Vasil Diadov, Kian Wilcox, Hakan Raberg, Carl Shapiro, Greg Spurrier
 הושפעה על ידי:  Lisp‏, Qi
 רישיון:  רישיון BSD החדש 
 www.shenlanguage.org
 
Shen היא שפת תכנות פונקציונלית ולוגית ממשפחת ניבי Lisp . פיתוחה החל בשנת 2010 על ידי קבוצה של 11 מתכנתים מרחבי העולם, שבראשם דוקטור מארק טרבר יוצר השפה. משמעות המילה "Shen" בסינית היא רוח / נפש. לפי טרבר, הרציונל אשר מאחורי השפה, הוא ליצור שפת תכנות אשר יכולה לרוץ בכל פלטפורמה ומערכת הפעלה, בעוד שהיא משלבת את המיטב מתכנות פונקציונלי ולוגי. בנוסף, לפי דבריו של טרבר בשפה זו לא יהיו שגיאות הנובעות מחוסר התאמה בין טיפוסי נתונים. Shen פותחה כשדרוג של שפת התכנות Qi עם סט פקודות מקוצר ככל האפשר, שיכול לרוץ בפלטפורמות רבות ומשלב פיצ'רים שחסרים ב-Qi, שהכילה רק כ-15% מהפעולות המובנות ב-Common Lisp.
הצוות > חברי צוות נוכחיים (נכון לשנת 2020)

| שם חבר הצוות | תפקידו ופועלו |
| --- | --- |
דוקטור מארק טרבר: מייסד שפת Shen, מחזיק הרישיון, מנהל הצוות הנוכחי ובנוסף יצר את ההיסבהראשון של Common Lisp ל-Shen.
ראמיל פארקשאטוב: בנה את ההיסבים של Javascript ו-Python ל-Shen.
ברונו דפרארי: בנה ומתחזק (נכון לשנת 2020) את ההיסב של Scheme ל-Shen
מארק ת'ום: בנה ומתחזק (נכון לשנת 2020) את ההיסב של Haskell ל-Shen.
אדיטיה סיראם: בנה ומתחזק את ההיסב של Emacs Lisp (נכון לשנת 2020) ל-Shen .
טאטסויה צודה: בנה ומתחזק (נכון לשנת 2020) את ההיסב של C ל-Shen.
הצוות > חברי צוות לשעבר (נכון לשנת 2020)

| חבר צוות לשעבר | פועלו |
| --- | --- |
וסיל דיאדוב: בוגר המוסד לטכנולוגיה אלקטרונית במוסקבה, והמנהל הטכני של תאגיד IRIS Ltd. מימן חלק נרחב מבניית שפת Shen, ואחסן את אפליקציות ה-Shen הראשונות באתר Github.
קיאן ווילקוס: חוקר עצמאי ומתכנת. ביצע את האחסון לגרסאות של Shen באתר Github.
האקן ראברג: יועץ עצמאי שעובד בעיקר בשפת התכנות Clojure, יצר את היסבי ה-Clojure ו-JVM ל-Shen.
קארל שפירו: עבד בעבר בתאגידי התוכנה GENSYM,Franz Inc, ו-Google, בה עבד כמהדנס בכיר בפרויקט ה-Android. השפיע על העיצוב של Shen.
גרג ספורייר: גרג בנה ותחזק את ההיסב של שפת Ruby ל-Shen.
טיפוסים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
Symbols – לדוגמה: hello, shen_is_great, abcdef
Strings (מחרוזות) – כל התווים שמסתיימים ב־s".
Booleans(משתנים בוליאנים) – true, false.
Streams
Exceptions
Vectors
Functions
Lists
Tuples
Closures
Continuations
דוגמאות קוד

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראו גם

Lisp
Haskell
הערות שוליים

↑  שגם היא דיאלקט של שפת התכנות Lisp
↑  מבין הפעולות שצוינו בספר "Common Lisp: The Language"
↑  לא מצוינים בקטע זה את הכל התפקידים, השוליים לא הוכללו .
↑  היסב (באנגלית: Porting) היא התאמת קוד תוכנה מסביבת העבודה שבה הוא נכתב, לסביבת עבודה חדשה, בין אם סביבת חומרה כגון מעבד אחר או סביבת תוכנה כגון מערכת הפעלה. גרסת התוכנה המותאמת לסביבה חדשה נקראת "היסב", "פורט", או "port". מונח זהה קיים בתקשורת מחשבים, אך במשמעות שונה בתכלית.
↑  JVM מריצה את ה-Bytecode של Java, שמגיע בדרך כלל ממהדר של Java.
ערך זה הוא קצרמרבנושא תוכנה. אתם מוזמנים לתרום לוויקיפדיה ו.